Матијас Лесор
Матијас Мишел Лесор (; Фор де Франс, 29. септембар 1995) француски је кошаркаш. Игра на позицији центра, а тренутно наступа за Панатинаикос.

Биографија 
Лесор је пореклом са Мартиника, а своју каријеру градио је у Француској играјући за екипе Елан Шалона (2014—2016) и Нантера (2016—2017), са којим је освојио ФИБА Куп Европе, француски куп, а такође је играјући за тај тим добио и награду за најбољег шестог играча француске лиге уз скоро 11 поена и 7 скокова по утакмици. На НБА драфту 2017. као 50. пика одабрали су га Филаделфија севентисиксерси.

Лесор је 11. августа 2017. потписао трогодишњи уговор са Црвеном звездом. Са црвено-белима је у сезони 2017/18. освојио Суперлигу Србије. У сезони 2018/19. је играо за шпанску Малагу, а наредну такмичарску годину је провео у екипи Бајерн Минхена. У сезони 2020/21. је наступао за Монако са којим је освојио Еврокуп. Крајем септембра 2021. је потписао двомесечни уговор са Макабијем из Тел Авива. По истеку уговора је напустио израелски клуб. Дана 20. децембра 2021. године потписао је уговор са Партизаном до краја 2021/22. сезоне.

Успеси

Клупски 
 Нантер 92:
 ФИБА Куп Европе (1): 2016/17.
 Куп Француске (1): 2017.

 Црвена звезда:
 Првенство Србије (1): 2017/18.

 Монако:
 Еврокуп (1): 2020/21.

 Партизан:
 Јадранска лига (1): 2022/23.

Репрезентативни 
 Светско првенство:
  2019.

Појединачни 
 Идеални тим Евролиге — прва постава (1): 2022/23.
 Идеални тим Еврокупа — прва постава (1): 2020/21.
 Идеални тим Еврокупа — друга постава (1): 2018/19.
 Најбољи одбрамбени играч Јадранске лиге (1): 2022/23.
 Идеална стартна петорка Јадранске лиге (1): 2022/23.

Референце

Спољашње везе 
 Профил играча на сајту Евробаскет
 Профил играча на сајту Евролиге  
 Профил играча на сајту Аба лиге 

Рођени 1995.
Француски кошаркаши
Кошаркашки центри
Кошаркаши Малаге
Кошаркаши Црвене звезде
Кошаркаши Бајерн Минхена
Кошаркаши Партизана
Кошаркаши Панатинаикоса
Пикови Филаделфија севентисиксерса на НБА драфту
Кошаркаши на Светском првенству 2019.
Кошаркаши на Светском првенству 2023.